**CUTIA PANDOREI**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Învolburate,gândurile mă-nconjoară,

Amurgul zace răstignit la orizont,

Crispată, inima se zbate,într-o doară,

Pulsând ciudat printr-un ventricul bont.

La margine de pleoapă, spânzurată,

O lacrimă,nehotarâtă, râde strâmb,

Privind, descumpănită, emoţia-mpuşcată

Cu o rafală de cinism, cu aer tâmp.

Încrâncenat,se bat doctrinele în puls,

Drept jertfă cad preazdrenţuitele artere

Iar zâmbetul,chircit, din inimă e smuls

Şi condamnat definitv de legile-austere.

Pe-un stog mucegăit speranţa-i acuzată

De un sobor de umbre la un sfârşit amar

Dar un protest decretă că este achitată

De fosta lege-a firii a omului primar.

Şi m-am trezit,zâmbind,dintr-un coşmar!

12.06.2015